དྲེགས་པ་

དྲེགས་པ་ཞེས་པ་ནི་ནང་པ་སངས་རྒྱས་པའི་ཆོས་ཀྱི་གཞུང་ལུགས་སུ་ཉོན་མོངས་པའི་ཁོངས་སུ་གཏོགས་པའི་སེམས་ཀྱི་རྒྱུན་ཞིག་སྟེ། རང་གི་ཡོན་ཏན་ནམ་ལོངས་སྤྱོད། རིགས་རུས། ཤེས་རབ་སོགས་ལ་བརྟེན་ནས་གཞན་ལ་བལྟས་ཏེ་རང་ཉིད་མཐོ་བར་འཛིན་པའི་སེམས་ཀྱི་རྣམ་པ་ལ་བཞག་པ་ཡིན།
ནང་དོན།
དྲེགས་པའི་རང་བཞིན།
ང་རྒྱལ་དང་འདྲེས་ཤིང་ཉེ་བར་མཚུངས་པའི་སེམས་ཀྱི་རྣམ་འགྱུར་ཞིག་ཡིན། "ང་རྒྱལ་དང་རྒྱགས་པའི་དྲེགས་པ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས། ༡༢༤ཞེས་གསུངས་པ་ལྟར་དྲེགས་པ་དང་ང་རྒྱལ་གཉིས་ཟུང་འབྲེལ་དུ་སྣང་བ་མང་།

དྲེགས་པའི་རྒྱུ་རྐྱེན།
དྲེགས་པ་སྐྱེ་བའི་རྒྱུ་རྐྱེན་གཙོ་བོ་རྣམས་ནི། "གཟུགས་དང་ལང་ཚོ་དང་ནོར་ལ་སོགས་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོག་ངོས། ༡༤༨པ་ཡིས་རང་སེམས་ཀྱི་ང་རྒྱལ་དང་རྒྱགས་པ། དྲེགས་པ་ལ་སོགས་པའི་སེམས་མི་དགེ་བ་འཕེལ་བར་བྱེད།

དབྱེ་བ།
རྒྱུའི་སྒོ་ནས་དབྱེ་ན།
དྲེགས་པ་ནི་རྒྱུ་མི་འདྲ་བ་ལ་བརྟེན་ནས་རིགས་སོ་སོར་དབྱེ་ཐུབ། "རང་དོན་སྒྲུབ་པའི་ང་རྒྱལ་གྱི་དྲེགས་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས། ༥༠༧དང་། 
"ང་རྒྱལ་དང་རྒྱགས་པ་སོགས་ཀྱིས་རློམ་པའི་དྲེགས་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། ༥༣༥དང་། 
"བསྟོད་པས་དྲེགས་པ་ནི་བདེན་པ་དང་བདེན་པ་མ་ཡིན་པའི་ཡོན་ཏན་བརྗོད་པ་ན་བདག་ཆེན་པོ་ཡིན་ནོ་ཞེས་སྒྲོ་འདོགས་པས་དགོད་པར་བྱེད་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོག་ངོས། ༢༢༣པ་སོགས་རང་ཉིད་ཀྱི་ང་རྒྱལ་དང་རྒྱགས་པ། གཞན་གྱིས་རང་ཉིད་ལ་ཆེ་བསྟོད་བྱས་པ་སོགས་ལས་དྲེགས་པ་འབྱུང་ཡོང་།
གཉེན་པོ།
སྡུག་བསྔལ་གྱིས་གཉེན་པོར་བྱེད་ཚུལ།
དྲེགས་པ་སེལ་བའི་ཐབས་གཙོ་བོ་ནི་སྡུག་བསྔལ་གྱི་ཡོན་ཏན་རྟོགས་པ་ཡིན། "སྐྱོ་བས་དྲེགས་པ་སེལ་བར་བྱེད།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས། ༩༣ ཅེས་གསུངས་པ་ལྟར། སྡུག་བསྔལ་གྱིས་སེམས་སྐྱོ་བར་བྱས་ནས་དྲེགས་པའི་གཉེན་པོ་བྱེད་ནུས།

"སྡུག་བསྔལ་དུ་ཤེས་ནས་དེའི་ཉེས་དམིགས་བསམ་པའི་ཡོན་ཏན་ནི། རང་སྡུག་བསྔལ་གྱིས་མནར་བ་ན་དེས་སེམས་སྐྱོ་ཞིང་ཡིད་འབྱུང་སྐྱེ་བར་འགྱུར་བས་ང་རྒྱལ་དང་རྒྱུགས་པ་སོགས་ཀྱིས་རློམ་པའི་དྲེགས་པ་སེལ་བར་བྱེད་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། ༥༣༥ཞེས་གསུངས་པ་ལྟར། སྡུག་བསྔལ་མྱོང་བས་སེམས་སྐྱོ་ཞིང་དྲེགས་པ་ཉམས་པར་འགྱུར།

བདག་གཅེས་འཛིན་གཞོམ་པ།
དྲེགས་པའི་རྩ་བ་ནི་བདག་ལ་གཅེས་པར་འཛིན་པ་ཡིན་པས། "བདག་གཅེས་འཛིན་ཁྱོད་ཀྱི་དྲེགས་པ་ཀུན་རྩ་བ་ནས་གཞོམ་པར་བྱའོ། །ད་དུང་དུ་བདག་ལ་རང་གི་དོན་འབའ་ཞིག་སྒྲུབ་པའི་དབང་ཡོད་སྙམ་དུ་སེམས་པ་དེ་དོར་ཅིག་ཅུང་ཟད་ཀྱང་བྱེད་དུ་མི་གཞུག་གོ །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས། ༢༣༥ཞེས་བདག་གཅེས་འཛིན་གྱི་སེམས་གཞོམ་པར་བྱ་དགོས།
སྤང་བྱ་ཡིན་ཚུལ།
དྲེགས་པ་ནི་ཉོན་མོངས་པའི་རང་བཞིན་ཅན་ཡིན་པས་སྤང་བྱ་ཡིན། "རང་དོན་སྒྲུབ་པའི་ང་རྒྱལ་གྱི་དྲེག༷ས་པ༷་ཀུན༷་གཞོ༷མ་པར་བྱ༷་སྟེ་སྒྲུབ་ཏུ་མི་འཇུག་གོ །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས། ༥༠༧ཞེས་གསུངས་པ་ལྟར་དྲེགས་པའི་སེམས་རྣམ་ཐམས་ཅད་གཞོམ་དགོས། 
བསྡུས་དོན།
དྲེགས་པ་ཞེས་པ་ནི་རང་གི་ཡོན་ཏན་དང་འབྱོར་པ་ལ་སོགས་པ་ལ་དམིགས་ནས་སེམས་ཡར་རེང་དུ་འཕགས་ཤིང་རློམ་སེམས་སྐྱེ་བ་ལ་གོ་དགོས། འདི་ནི་ང་རྒྱལ་དང་ཐ་མི་དད་པའི་ཉོན་མོངས་པ་ཞིག་སྟེ། རྙེད་བཀུར་དང་བསྟོད་པ་སོགས་ལ་བརྟེན་ནས་སྐྱེ་བ་མང་། དེའི་གཉེན་པོ་ནི་སྡུག་བསྔལ་གྱི་ཡོན་ཏན་རྟོགས་པ་དང་བདག་གཅེས་འཛིན་སྤང་བ་སོགས་ཡིན། བྱང་ཆུབ་སེམས་དཔའི་སྤྱོད་པ་ལ་འཇུག་པར་འདོད་ན་དྲེགས་པའི་སེམས་རྣམ་ཐམས་ཅད་སྤང་ནས་ཞི་དུལ་གྱི་ཡོན་ཏན་བསྐྱེད་དགོས།
ལུང་ཁུངས།